Държавен вестник, бр. 9, 2026 г., стр. 8

СТР.  8	
Д Ъ Р Ж А В Е Н  В Е С Т Н И К 	
БРОЙ  9
последователност при изработката, сглобяването, монтажа, демонтажа и ремонта на корпусни 
елементи и конструкции, да работят с чертежи и техническа документация, заводски 
нормативи и инструкции, да следят за безопасността на всички технологични процеси и други 
дейности, свързани с корабостроенето и кораборемонта. 
При изпълнение на съответните работни задължения: 
Организират и координират работата по производствените процеси в цеха/звеното: 
демонтаж, ремонт, краен монтаж, подготовка на елементи и т.н. Разпределят и ръководят 
изпълнението на възложените задачи в групата/екипа/бригадата. Комуникират работните 
документи с персонала на цеха/отдела, като познават и следят за чертежната документация 
преди и по време на работа. Организират работните процеси, свързани с технически 
изисквания относно производство, експлоатация, поддържане и ремонт на машини и 
механично оборудване за съответствие със спецификации и наредби, заводските правилници 
и стандартите на класификационните общества. Контролират движението, качеството и 
сроковете на работната документация, поддържането на документален архив. Участват при 
приемането на извършената работа. 
Изготвят изчисления за количества, разходи за материали и труд за изграждане и 
инсталиране на машини и механично оборудване съгласно проектните спецификации. 
Изготвят заявки за материали, както и справки и  разчетни данни относно ползваните 
материали и консумативи. Дават предложения на ръководството и организират изпълнението 
на планове за подобряване на качеството и производителността на работните процеси и 
персонала. Спомагат за непрекъснатото усъвършенстване и развитие на производствения 
персонал. Организират изпълнението на проекти съгласно спецификации, наредби и 
договорни условия. 
Изпълняват технически задачи, свързани с изработката, сглобяването, монтажа, 
демонтажа и ремонта на корпусни елементи и конструкции, разработват и контролират, 
съвместно с ръководството на предприятието, за което работят, прилагане на стандарти и 
процедури за безопасност при изследване на корабни корпуси и оборудване. 
Организират спазването на всички изисквания за техническа безопасност, 
здравословните и безопасни условия на труд,  противопожарната защита и опазването на 
околната среда.  
Работят с национална и международна нормативна уредба, заводски правилници и 
стандартите на квалификационните общества, техническа документация, софтуер и 
информационни системи за съхранение, организиране, споделяне и достъп до техническа, 
технологична и производствена информация, техническо оборудване и инструменти за 
процесите, които организират и контролират. 
 Работят 
със 
заваръчно 
оборудване, 
заваръчни 
материали, 
приспособления, 
инструменти (сушилня за електроди, чук за шлака, стоманена четка, абразивни дискове за 
рязане и дискове за шлифоване, катетомери, шублери, заваръчни шаблони, луфтомери, ъгли и 
други). 
Изпълняват ъглови шевове по процеса „заваряване в защитна газова среда с топящ се 
електрод“ в съответствие със спецификацията на заваръчната процедура, като сами настройват 
заваръчния апарат. Подбират, в съответствие  със спецификацията на заваръчната процедура 
(WPS), подходящи добавъчни материали (електроди, заваръчен тел и др.) и разчитат правилно 
означенията върху тях. Почистват  заваръчния шев, извършват визуален оглед и при 
констатиране на дефекти или отклонения уведомяват прекия си ръководител и отстраняват 
установените несъответствия.